**LG Electronics Inc.** (koreeraz: 엘지 전자; RR: Elji Jeonja) elektronika multinazional bat da, 1958. urtean Hego Korean sortua. LG Korporazioaren parte da, eta bere egoitza Yeouido-dongen dago, Seulen, Hego Korean. Lau negozio-unitate estrategikoz osatuta dago: etxetresna elektrikoak, aire girotze, informatika eta telebista, audio eta bideo gailuak. Enpresak 128 operazio ditu mundu osoan, 70.000 langilerekin.

Historia
--------

### 1958 - 60ko hamarkada

*GoldStar VD-191* telebista, 1966an ekoiztua
1958. urtean sortu zen *GoldStar* izenez (koreeraz: 금성), Koreako Gerra ostean herrialdean bertan sortutako kontsumo elektronikaz hornitzeko. Hitachi multinazionalarekin zuen harreman onei esker, GoldStar Hego Koreako lehen irratiak ez ezik, telebistak, hozkailuak, aire-girogailuak eta arropa-garbigailuak ere ekoiztu zituen.

1995eko otsailaren 28an beste bi konpainiarekin fusionatu zen: *Lucky Chemical*, *GoldStar* eta *GoldStar Cable.* Fusio honetatik *Lucky-Goldstar* agertu zen, geroago LGra laburtu zena.

### 1970eko hamarkada - 1990eko hamarkada

1970ean publikora zabaldu zen konpainia. Hortik gutxira, 1976. urterako, milioi bat telebista ekoizten zituen urtero. 1982an Koreatik kanpoko lehen lantegia ireki zuen, Huntsville, Alabaman (AEB). 1994an *LG Electronics* izena eta bere gaur egungo logoa hartu zituen enpresak. 1999an *Zenith* telebista ekoizle amerikarra bereganatu zuen, eta *Philips LCD* enpresarekin sozietate taldeaniztun bat ezarri zuen, geroago *LG Display* izango zenarekin.

### 2000 - Gaur egun

*LG Mini Hi-Fi LG XC12* audio gailua, 2008an inguru ekoiztua
2002an *LG Electronics* enpresatik banandu zen, izena mantenduz. Hortaz, esan daiteke *GoldStar* izenez hasi zen enpresa jadanik ez dela existitzen. Hala ere, 2005ean enpresa Mundu Marken zerrendan (ingelesez *Top Global Brand* deritzona) sartu zen eta 2006an % 14 hazi zen enpresa. 2009an bere kide den *LG Display* munduko LCD fabrikatzailerik handiena izan zen. Handik gutxira, 2010ean, telefono adimendun industriara sartu zen *LG Electronics*.

2012. urtean *LG Electronics* eta beste bost enpresek Europar Batasunak ezarritako isunak jaso zituzten. 1.470 milioi euroko isunetik 295,6 milioi ordaindu behar izan zituen *LG Electronics*ek telebisten prezioak ezartzeagatik kartel baten ia hamar urtetan zehar. Urte berean munduko 84 hazbeteko lehen ultra-HD telebista ekoizten hasi zen enpresa.

2015ean Giza Eskubideei lotutako tirabira batean izan zen enpresa, *The Guardian* aldizkariko Rosa Morenok, LGk azpikontratatutako telebista muntaketa fabrika bateko langilea izan zenak, idatzitako artikulu bat argitaratu zenean. Morenoren arabera, esku biak galdu zituen enpresan eta ez zuen jaso laguntza nahikorik.

2017an *LG Electronics*ek demandak jaso zituen haien telefono adimenduen hardware matxuren kudeaketa zela eta. Hurrengo urtean enpresako telefono hauen produkzioa Vietnamera mugitu zen. Ordura arte Hego Koreako lantegietan ziharduten langileak beste fabrika batera mugitu ziren.

2020an 4.400 milioi dolarreko galerak izan zituen enpresak eta, horregatik, hurrengo urtean *LG Electronicsek* telefono adimenduak egiteari utzi egin zion. Urte bereko ekainean YouTube plataformako *Hardware Unboxed* erabiltzaileak bideo bat argitaratu zuen, LGko ordezkari bat enpresak sortutako pantaila baten berrikuspena manipulatzen saiatu zela salatuz.

Produktuak
----------

### Telebistak

2014ko *LG NetCast*
*LG Electronics*ek munduko lehen Internet telebista ekoiztu zuen 2007an, *Net Cast Entertainment Access* izenarekin. Funtzionalitate gehiago inplementatzean, *LG Smart TV* izenarekin merkaturatu ziren 2011tik aurrera. 2013an enpresaren lehen OLED telebista merkataratu zen. Urte horretan, blog bateko erabiltzaile bat konturatu zen *LG Smart TV* telebisten pribatutasun-politikan ezarri gabeko datu batzuk LG eta haien kideei bidaltzen zizkiotela. Datu hauen artean ikusitako kanal eta emanaldiak ez ezik, telebistan txertatutako USB memoria gailuen barneko artxiboen izenak ere badaude.

*LG Electonics*ek ekoiztutako telebisten urrutiko kontrolek *Hillcrest Labs*ek sortutako *Freespace* teknologia erabiltzen dute keinu bidezko nabigazioa gauzatzeko, eta *DragonNaturallySpeaking* teknologia ahotsaren bidezko kontrola gauzatzeko. 2014. urtetik aurrera, *LG Smart TV* telebista batzuek *webOS* sistema eragilea erabiltzen dute.

### Gailu mugikorrak

*LG Cookie* telefonoa
*LG Electronics*ek telefono mugikorrak, tabletak, portatilak eta erloju adimentsuak ekoiztu ditu bere historian zehar. 

Telefonoei dagokionez, Hego Koreako merkatuan soilik aritu ziren 1995tik 2000ra arte, eta merkatu globalean 2021era arte. Haien produktuen artean *LG Chocolate* (2006) mugikorra zegoen, ukimen-pantaila teknologia zabaltzen hasi zena. *LG Prada* eta *LG Shine* mugikorrak (2007) munduko ukipen-pantaila kapazitiboko lehen telefono mugikorrak izan ziren. Honek guztiak enpresak ukimen-paintailen aintzindari izatea eragin zuen.

*LG Flex* telefonoa
2020ko *LG Wing* telefono adimentsua
Enpresaren telefonoen artean nabarmenak dira *LG Cookie*a (2008), ukimen-pantailako prezio oneko mugikorra; *Optimus* serieko *LG Optimus 2X* (2010) eta *LG Optimus 3D* (2011) telefonoak, dual-coredun eta 3 dimentsioko pantailadun munduko lehen mugikorrak, hurrenez hurren; *LG Flex* (2013) telefonoa, enpresak egindako pantaila malgudun lehen mugikorra; *LG G3* (2014) telefonoa, 1440p-ko pantailadun lehen mugikorra; *LG V20* (2016) telefonoa, kalitate handiko kamera eta audioarekin; eta *LG G6* (2017) telefonoa, 5,7 hazbeteko pantailarekin, 128 GBeko memoriaduna eta kalitate handiko audioduna.

Esan bezala, 2021eko uztailean *LG Electronicsek* bere telefono adimendu produkzioa alde batera utzi zuen. Erabaki hau *Samsung*, *Oppo* eta *Xiaomi* moduko enpresen lehia zela-eta hartu zen.

  

### Etxetresna elektrikoak

LGren arropa-garbigailu eta lehorgailu bana
*LG Electronics*ek hozkailuak, arropa-garbigailuak, lehorgailuak, xurgagailuak, aire-girotze gailuak eta mikrouhin labeak ekoizten ditu. 2014ko ekainean enpresak sortutako etxetresna adimentsuak merkaturatu zituen Hego Korean. Tresna hauek *HomeChat* mezu zerbitzuaz baliatzen dira gailuak kontrolatzeko. Zerbitzu honek *LINE* erabiltzen du, *Naver* konpainiaren mezu aplikazioa.

2021eko abenduan, enpresak iragarri zuen arropa-garbigailu modelo berri bat probatzen zegoela. Modelo honek CO2 likidoa erabiltzen du detergente bezala, ur zikinik sortu barik eta gas hondakina sortzen. Bi urtetan zehar probatuko dituzte makina hauek, segurtasuna bermatzeko asmoz.

Babesletzak
-----------

Enpresaren babesletza nabarmenetarikoak hurrengokoak dira:

* Alemaniako Bundesligako Bayer 04 Leverkusen taldea (2013)
* Formula 1, *Global Partner* eta *Technology Partner* moduan (2009-2013)
* Londreseko *Fashion Week*
* Birminghameko *LG Arena*

Erreferentziak
--------------

1. ↑   **(Gaztelaniaz)** «Electrónica de Consumo - Innovación y Tecnología» *LG España* (Noiz kontsultatua: 2023-11-21).
2. ↑   **(Ingelesez)** Inc, LG Electronics. «LG Electronics Honored With 21 CES 2016 Innovation Awards» *www.prnewswire.com* (Noiz kontsultatua: 2023-11-19).
3. ↑   «About LG Electronics | LG Newsroom» *web.archive.org* 2019-10-03 (Noiz kontsultatua: 2023-12-01).
4. ↑   **(Koreeraz)** www.etnews.com.  (2008-03-24). «[전자산업 50년, 새로운 50년(11)TV국산화와 가전산업의 태동»] *미래를 보는 신문 - 전자신문* (Noiz kontsultatua: 2023-12-01).
5. ↑   **(Ingelesez)** «About LG > History» *www.lgcorp.com* (Noiz kontsultatua: 2023-12-01).
6. ↑   **(Ingelesez)** Street
Journal, Hae Won ChoiStaff Reporter of The Wall.  (1999-03-16). «LG Semicon Sale Is Seen Helping LG Electronics» *Wall Street Journal* ISSN 0099-9660. (Noiz kontsultatua: 2023-12-01).
7. ↑   «BusinessWeek Online: Top 100 Global Brands Interactive Table» *web.archive.org* 2008-07-04 (Noiz kontsultatua: 2023-12-01).
8. ↑   «Philips, LG Electronics, 4 others fined 1.47 billion Euros for EU cartel» *The Economic Times* 2012-12-05 ISSN 0013-0389. (Noiz kontsultatua: 2023-12-01).
9. ↑   **(Ingelesez)** «LG's 84-inch 4K TV goes on sale in the US for $19,999, home mortgage optional» *Engadget* 2012-10-26 (Noiz kontsultatua: 2023-12-01).
10. ↑   **(Ingelesez)** Moreno, Rosa.  (2015-06-11). «When I lost my hands making flatscreens I can't afford, nobody would help me» *The Guardian* ISSN 0261-3077. (Noiz kontsultatua: 2023-12-01).
11. ↑   **(Ingelesez)** Park, Ju-Min.  (2019-04-25). «LG Electronics to shut South Korea phone plant, move production to Vietnam» *Reuters* (Noiz kontsultatua: 2023-12-01).
12. ↑   **(Ingelesez)** updated, Harish Jonnalagadda last.  (2021-04-05). «It's official: LG is exiting the smartphone business» *Android Central* (Noiz kontsultatua: 2023-12-01).
13. ↑   **(Ingelesez)** «(LEAD) LG Electronics exits from loss-making mobile biz» *Yonhap News Agency* 2021-04-05 (Noiz kontsultatua: 2023-12-01).
14. ↑   **(Ingelesez)** Porter, Jon.  (2021-04-05). «LG is quitting the smartphone business» *The Verge* (Noiz kontsultatua: 2023-12-01).
15. ↑     *Bribes & Manipulation: LG Wants to Control Our Editorial Direction.*  (Noiz kontsultatua: 2023-12-01).
16. ↑   Doctorbeet.  (2013-11-18). «DoctorBeet's Blog: LG Smart TVs logging USB filenames and viewing info to LG servers» *DoctorBeet's Blog* (Noiz kontsultatua: 2023-12-01).
17. ↑   **(Ingelesez)** Goodin, Dan.  (2013-11-19). «Smart TV from LG phones home with user’s viewing habits, USB file names» *Ars Technica* (Noiz kontsultatua: 2023-12-01).
18. ↑   «Hillcrest Labs brings LG's Magic Motion remote to life, cheekily points out that Sony uses it, too» *web.archive.org* 2019-03-22 (Noiz kontsultatua: 2023-12-01).
19. ↑   «Dragon brings voice control to smart TVs and set-top boxes - Computeractive - News» *web.archive.org* 2012-03-10 (Noiz kontsultatua: 2023-12-01).
20. ↑   **(Ingelesez)** Byford, Sam.  (2014-12-18). «LG's webOS 2.0 TVs are coming to CES» *The Verge* (Noiz kontsultatua: 2023-12-01).
21. ↑   **(Koreeraz)** 머니투데이.  (2021-04-05). «초콜릿폰 성공에 너무 취했나…LG폰 철수의 결정적 이유» *머니투데이* (Noiz kontsultatua: 2023-12-03).
22. ↑   **(Ingelesez)** «Nokia Tube, RIM Storm and LG Renoir: three new touchscreen big hitters» *Rethink* (Noiz kontsultatua: 2023-12-03).
23. ↑   **(Ingelesez)** published, Gary Cutlack.  (2011-07-06). «LG Optimus 3D review» *TechRadar* (Noiz kontsultatua: 2023-12-03).
24. ↑   **(Ingelesez)** «LG G Flex appears on the FCC with AT&T-friendly LTE» *Engadget* 2013-11-15 (Noiz kontsultatua: 2023-12-03).
25. ↑   **(Ingelesez)** «LG G Flex announced with vertically curved 6-inch 720p screen, 'self-repairing' back cover» *Engadget* 2013-10-28 (Noiz kontsultatua: 2023-12-03).
26. ↑   **(Ingelesez)**  *LG V20 unveiled with Android 7.0 Nougat, dual rear cameras and secondary screen.*  2016-09-07 (Noiz kontsultatua: 2023-12-03).
27. ↑   **(Ingelesez)** Jolly, Jasper.  (2021-04-05). «LG to pull out of mobile phone market» *The Guardian* ISSN 0261-3077. (Noiz kontsultatua: 2023-12-03).
28. ↑   **(Ingelesez)** «LG confirms it's shutting down its mobile business» *Engadget* 2021-04-05 (Noiz kontsultatua: 2023-12-03).
29. ↑   Chang-won, Lim.  (2021-12-30). «LG Electronics allowed to develop eco-friendly liquid CO2 washer» *www.ajudaily.com* (Noiz kontsultatua: 2023-12-03).
30. ↑   Mindshare. «London’s first ever snow and music festival strengthens LG’s corporate sponsorship portfolio» *PRLog* (Noiz kontsultatua: 2023-12-03).

Ikus, gainera
-------------

* LG Corporation

Kanpo estekak
-------------

* Webgune ofiziala
	+ LG Mobile Korea Instagram kontua
	+ LG Electronics Instagram kontua
	+ LG Electronics Facebook kontua
	+ LG Electronics YouTube kontua

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q162345
* Commonscat Multimedia: LG Electronics / Q162345

---

* **Identifikadoreak**
* WorldCat
* VIAF: 142356965
* ISNI: 0000000106969566
* GND: 6143670-7
* LCCN: nr2001016389
* NDL: 01119694
* NKC: ko2008435934
* NLA: 35535677
* BIBSYS: 3007672

 |

* Wd Datuak: Q162345
* Commonscat Multimedia: LG Electronics / Q162345